Za zagotovitev enotnih pogojev izvajanja te uredbe bi bilo treba na Komisijo prenesti izvedbena pooblastila, da bi: določila obliko in kodo skupnih zahtev glede podatkov za namene izmenjave informacij med carinskimi organi ter med gospodarskimi subjekti in carinskimi organi, kakor tudi za namene shranjevanja takih informacij, ter postopkovnimi pravili glede izmenjave in shranjevanja informacij, ki se lahko opravi z drugimi sredstvi, kot so tehnike elektronske obdelave podatkov; sprejela sklepe, ki eni ali več državam članicam dovoljujejo tudi uporabo drugih sredstev za izmenjavo in shranjevanje informacij, kot so tehnike elektronske obdelave podatkov; določila carinske organe, ki so pristojni za registracijo gospodarskih subjektov in drugih oseb; določila tehnične zahteve za razvoj, vzdrževanje in uporabo elektronskih sistemov; določila postopkovna pravila v zvezi s podelitvijo in dokazovanjem pravice carinskega zastopnika za opravljanje storitev v državi članici, kjer ta nima sedeža; postopkovna pravila v zvezi s predložitvijo in sprejemom zahtevka za odločbo v zvezi z uporabo carinske zakonodaje ter v zvezi s sprejetjem in nadzorom take odločbe; postopkovna pravila v zvezi z odpravo, razveljavitvijo in spremembo pozitivnih odločb; postopkovna pravila v zvezi z uporabo odločbe v zvezi z zavezujočimi informacijami, ko ta preneha veljati ali je razveljavljena; postopkovna pravila o obveščanju carinskih organov, da je sprejemanje takih odločb zadržano in da je tako zadržanje preklicano; sprejela sklepe, ki od držav članic zahtevajo razveljavitev odločb v zvezi z zavezujočimi informacijami; sprejela načine uporabe meril za podelitev statusa pooblaščenega gospodarskega subjekta; sprejela ukrepe za zagotovitev enotne uporabe carinskih kontrol, vključno z izmenjavo informacij in analiz o tveganju,

skupnimi merili in standardi tveganja, kontrolnimi ukrepi ter prednostnimi kontrolnimi področji; določila seznam pristanišč ali letališč, v katerih se opravljajo carinska kontrola in formalnosti glede ročne in oddane prtljage; določila pravila za pretvorbo valute; sprejela ukrepe o enotnem upravljanju tarifnih kvot in tarifnih plafonov ter upravljanju nadzora nad sprostitvijo blaga v prosti promet ali njegovim izvozom; sprejela ukrepe za določitev tarifne uvrstitve blaga; določila postopkovna pravila v zvezi s predložitvijo in preverjanjem dokazil o nepreferencialnem poreklu blaga; postopkovna pravila za lažjo določitev preferencialnega porekla blaga v Uniji; sprejela ukrepe za določitev porekla določenega blaga; odobritev začasnega odstopanja od pravil glede preferencialnega porekla blaga, upravičenega do preferencialnih ukrepov, ki jih je enostransko sprejela Unija; določitev porekla določenega blaga; določila postopkovna pravila v zvezi z določitvijo carinske vrednosti blaga; določila postopkovna pravila v zvezi s predložitvijo zavarovanja, določitvijo zneska zavarovanja, njegovim nadzorom in sprostitvijo ter razveljavitvijo in preklicem izjave poroka; določila postopkovna pravila glede začasne prepovedi uporabe splošnih zavarovanj; sprejela ukrepe za zagotovitev medsebojne pomoči med carinskimi organi v primeru nastanka carinskega dolga; določila postopkovna pravila glede povračila in odpusta zneska uvozne ali izvozne dajatve ter glede informacij, ki jih je treba predložiti Komisiji; sprejela sklepe glede povračila ali odpusta zneska uvozne ali izvozne dajatve; določila postopkovna pravila v zvezi z vložitvijo, spremembo in neveljavnostjo vstopne skupne deklaracije; določila rok, v katerem je treba na podlagi vstopne skupne deklaracije opraviti analizo tveganja; določila postopkovna pravila glede obvestila o prihodu morskih plovil in zrakoplovov ter glede prevoza blaga na ustrezen kraj;

določila postopkovna pravila v zvezi s predložitvijo blaga carini; postopkovna pravila v zvezi z vložitvijo, spremembo in neveljavnostjo deklaracije za začasno hrambo ter v zvezi z gibanjem blaga v začasni hrambi; postopkovna pravila v zvezi s predložitvijo in preverjanjem dokazil o carinskem statusu unijskega blaga; postopkovna pravila v zvezi z določitvijo pristojnih carinskih uradov in z vložitvijo carinske deklaracije, kadar se uporabijo druga sredstva, kot so tehnike elektronske obdelave podatkov; postopkovna pravila v zvezi z vložitvijo standardne carinske deklaracije in razpoložljivostjo spremnih listin; postopkovna pravila v zvezi z vložitvijo poenostavljene deklaracije in dopolnilne deklaracije; postopkovna pravila v zvezi z vložitvijo carinske deklaracije pred predložitvijo blaga carini, sprejemom carinske deklaracije in spremembo carinske deklaracije po prepustitvi blaga; sprejela ukrepe za določitev tarifne podštevilke blaga, ki je predmet najvišje stopnje uvozne ali izvozne dajatve, kadar pošiljko sestavlja blago, ki spada pod različne tarifne podštevilke; določila postopkovna pravila v zvezi s centraliziranim carinjenjem in opustitvijo obveznosti predložitve blaga v tem okviru; postopkovna pravila v zvezi z vpisom v evidence deklaranta; postopkovna pravila v zvezi s carinskimi formalnostmi in kontrolami, ki jih izvaja imetnik dovoljenja v okviru samoocene; sprejela ukrepe v zvezi s preverjanjem carinske deklaracije, pregledom in vzorčenjem blaga ter rezultati preverjanja;

določila postopkovna pravila v zvezi z razpolaganjem z blagom; postopkovna pravila v zvezi s predložitvijo informacij, ki dokazujejo, da so pogoji za oprostitev uvozne dajatve za vrnjeno blago izpolnjeni, in v zvezi s predložitvijo dokazil, da so pogoji za oprostitev uvozne dajatve za proizvode morskega ribolova in druge morske proizvode izpolnjeni; postopkovna pravila v zvezi s preverjanjem gospodarskih pogojev v primeru posebnih postopkov; postopkovna pravila v zvezi z zaključkom posebnega postopka; postopkovna pravila v zvezi s prenosom pravic in obveznosti ter gibanjem blaga v primeru posebnih postopkov; postopkovna pravila v zvezi z uporabo enakovrednega blaga v primeru posebnih postopkov; postopkovna pravila v zvezi z uporabo določb mednarodnih tranzitnih instrumentov na carinskem območju Unije; postopkovna pravila v zvezi z dajanjem blaga v postopek tranzita Unije, koncem tega postopka, izvajanjem poenostavitve tega postopka in v zvezi z carinskim nadzorom blaga, ki v okviru postopka zunanjega tranzita Unije prehaja območje države ali ozemlje zunaj carinskega območja Unije; postopkovna pravila v zvezi z dajanjem blaga v postopek carinskega skladiščenja ali v postopek proste cone; določila rok, v katerem je treba na podlagi predodhodne deklaracije opraviti analizo tveganja; določila postopkovna pravila v zvezi z izstopom blaga;

postopkovna pravila v zvezi z vložitvijo, spremembo in neveljavnostjo izstopne skupne deklaracije; postopkovna pravila v zvezi z vložitvijo, spremembo in neveljavnostjo obvestila o ponovnem izvozu; sprejela delovni program za podporo razvoja povezanih elektronskih sistemov in urejanja določitev prehodnih obdobij; sprejela sklepe, ki državam članicam dovoljujejo testiranje poenostavitev pri uporabi carinske zakonodaje, še posebej, ko te poenostavitve zadevajo informacijsko tehnologijo (IT). Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta z dne16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (4).